Stephan Burger

Stephan Burger (født 29. april 1962 i Freiburg im Breisgau i Baden-Württemberg i Vest-Tyskland) er en tysk katolsk prelat. Siden 2014 har han vært erkebiskop av Freiburg, etter erkebiskop Robert Zollitsch. 


== Liv og virke ==


=== Bakgrunn ===
Stephan Burger vokste opp i Löffingen i Vest-Tyskland med to brødre og en søster. Hans bror Tutilo Burger ble erkeabbed for benediktinerne i erkeabbediet Beuron i 2011.Etter å ha gått på barneskole og Realschule, gikk han på internatskole i Immenstaad am Bodensee. Deretter begynte han på Collegium Borromaeum i Freiburg, som da var en residens for de teologistudentene som hadde til hensikt å bli prester, og studerte filosofi og teologi ved Universitetet i Freiburg og Universitetet i München.


=== Prest ===
Den 20. mai 1990 ble han ordinert til prest. Burger tilbrakte sine første år som prest i Tauberbischofsheim og Pforzheim. I 1995 var han først sogneadministrator og senere sogneprest i St Mauritius i Sankt Leon-Rot. Mellom 2004 og 2006, mens han fortsatt var sogneprest, studerte han for lisensiatagraden i kanonisk rett ved Universitetet i Münster.
Fra 2002 var Burger defensor vinculi ved Tribunalet for erkebispedømmet i Freiburg. I 2006 ble han promotor iustitiae og ble i 2007 utnevnt til dommer og leder av Tribunalet. I denne funksjonen beskjeftiget han seg med  saligkåringsprosessen for Max Josef Metzger. Han var kannik for erkebispedømmet Freiburg mellom 2013 og 2014.


=== Erkebiskop av Freiburg ===
Den 30. mai 2014 utnevnte pave Frans Burger til å etterfølge Robert Zollitsch som erkebiskop av Freiburg. Hans bispevielse og høytidelige innsettelse gjennom sin forgjenger Robert Zollitsch fant sted i Freiburg den 29. juni 2014. Medkonsekranter var kardinal Karl Lehmann, biskop av Mainz, og Gebhard Fürst, biskop av Rottenburg-Stuttgart. 
Hans forgjenger Robert Zollitsch kalte Burger «konservativ i en god forstand» under hans introduksjon av den nye erkebiskopen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Erkebiskop Cesare Orsenigo (1873-1946) *1922
Kardinal Josef Frings (1887-1978) *1942
Erkebiskop Wendelin Rauch (1885-1954) *1948
Erkebiskop Eugen Viktor Paul Seiterich (1903-1958) *1952
Erkebiskop Hermann Josef Schäufele (1906-1977) *1955
Erkebiskop Oskar Saier (1932-2008) *1972
Erkebiskop Robert Zollitsch (1938-) *2003
Erkebiskop Stephan Burger (1962- ) *2014


== Referanser ==